ইউসেপ
ইউসেপ (ইংরেজি: UCEP) হলো বাংলাদেশের অন্যতম শীর্ষস্থানীয় সাহায্য-সংস্থা, যার পূর্ণ নাম আন্ডারপ্রিভিলেজড চিলড্রেনস এডুকেশনাল প্রোগ্রামস। নিউজিল্যান্ডের সমাজকর্মী লিন্ডসে অ্যালান চেইনি কর্তৃক ১৯৭২ সালে প্রতিষ্ঠিত এই প্রতিষ্ঠানটিতে বাংলাদেশের সুবিধাবঞ্চিত শিশুদের সম্পূর্ণ বিনামূল্যে শিক্ষাদান ও তাদের কারিগরি দক্ষতায় দক্ষ করে তোলার মাধ্যমে কর্মসংস্থানের ব্যবস্থা করা হয়। সংস্থাটির কার্যক্রম বর্তমানে বাংলাদেশের ৮টি জেলায় ৫৩টি সাধারণ শিক্ষা ও ১০টি কারিগরি শিক্ষা বিদ্যালয়ের মাধ্যমে বছরে প্রায় ৪৮ হাজার শিশু অন্তর্ভুক্ত রয়েছে।